**บันทึกรายงานการประชุมผู้บริหาร สมาชิกสภาองค์การบริหารส่วนตำบล และพนักงานส่วนตำบลวังยาง**

**ประจำเดือนกุมภาพันธ์ 2563**

**เมื่อวันพฤหัสบดีที่ 6 กุมภาพันธ์ พ.ศ. 2563**

**ณ ห้องประชุมองค์การบริหารส่วนตำบลวังยาง**

------------------------------------

เปิดประชุม เวลา 10.16 น.

นายก อบต. - แจ้งข้าราชการบรรจุใหม่ที่อำเภอเนินมะปราง จำนวน 3 ตำแหน่ง คือ นักวิชาการเงินและบัญชีชำนาญการ และนักวิชาการพัฒนาชุมชนปฏิบัติการ

- วันที่ 12 - 18 มีนาคม 2563 อำเภอจัดงานมะม่วงมีพิธีเปิดในวันที่ 13 มีนาคม 2563 ในการทำขบวนให้คิดออกแบบได้เลยพอประมาณให้เหมาะสม ให้ปลัดเป็นผู้ดูแล ในงานมีการประกวดร้องเพลง ประกวดมะม่วง มีสินค้า OTOP มีการเดินขบวน การแต่งตัว ซึ่ง อบต.ได้อุดหนุนให้อำเภอปีละ 30,000 บาท ส่วนรายละเอียดต่าง ๆ จะแจ้งอีกครั้งในการประชุมประจำเดือนมีนาคม 2563

- อำเภอเน้นย้ำเรื่องโรคไข้หวัดใหญ่โคโรน่า ซึ่งตอนนี้อำเภอเนินมะปรางพบหญิง 1 คน ที่กลับจากการทำงานที่ประเทศจีนและเสี่ยง ตอนนี้อยู่ระหว่างเฝ้าติดตาม เฝ้าระวังโรค ให้ทุกคนดูแลตัวเองด้วย

- วันที่ 7 เมษายน 2563 เวลา 07.00 น. เป็นต้นไป มีการคัดเลือกทหารประจำปี 2563 ที่อำเภอ

- เกษตรอำเภอเน้นย้ำการรณรงค์หยุดเผาพื้นที่การเกษตร เพื่อลดปัญหาดินเสีย ฝุ่น P.M. 2.5 เป็นนโยบายรัฐบาล ส่วนเรื่องการพัฒนาด้านปรัชญาเศรษฐกิจพอเพียงให้นายก อบต. เป็นประธาน

- ประมงอำเภอส่งเสริมให้มีการปล่อยปลาช่วงเดือนเมษายน - พฤษภาคม 2563 โดยให้ลงทะเบียนเพื่อจะได้รับความช่วยเหลือ

- แจ้งการเฝ้าระวังโรคไข้หวัดนก ถ้าผู้ใดพบเห็นสัตว์ตายผิดปกติให้แจ้งเจ้าหน้าที่ สาธารณสุขประจำตำบล

- ผู้ว่าราชการจังหวัดพิษณุโลกเร่งรัดการเบิกจ่ายเพื่อกระตุ้นเศรษฐกิจให้ทุกส่วนที่มีหน้าที่ช่วยเร่งรัดทำงบประมาณให้เพียงพอให้รวดเร็ว

- ตอนนี้ใกล้ถึงวาระการทำแผนปีงบประมาณ 2564 ให้สมาชิกสภา อบต. แต่ละหมู่บ้านดูว่าจะทำอะไรและประชาคมขึ้นมา จะได้ให้ช่างคำนวณงบประมาณ หมู่ที่ 3 , 4 , 7 ไม่ต้องประชาคมเพราะจะทำถนนลาดยาง

- ในปีนี้เป็นห่วงเรื่องภัยแล้ง คาดว่าน้ำจะไม่พอใช้ อยากจะจัดซื้อเครื่องสูบน้ำสำรอง ถ้าประกาศภาวะภัยแล้งสามารถใช้งบกลางได้ ให้จ่าเอก ศักดิ์ชัย เชิดสันเทียะ ลองเปิดดูราคาที่ต่ำกว่า 500,000 บาท พร้อมท่อสูบ-ท่อส่ง ถ้าชาวบ้านเดือดร้อนจะได้แก้ไขปัญหาได้ ส่วนสมาชิกสภา อบต. ท่านใดคิดว่าทำอย่างอื่นได้ดีกว่าช่วยแนะนำด้วย

- ให้ช่างคำนวณประปา หมู่ที่ 6 , 8

ผู้อำนวยการกองช่าง - ผมได้รับเอกสารจาก อบจ. เกี่ยวกับการจัดโครงการซ่อมปรับเกรดถนนประจำปีให้สมาชิกสภา อบต. ช่วยดูว่าจะต้องปรับเกรดถนนในแต่ละหมู่บ้านหรือไม่ ถ้าสนใจส่งข้อมูลมาให้ผมได้ จัดลำดับมาเลย

นายก อบต. - โครงการซ่อมปรับเกรดถนนอย่าให้ไปซ้ำซ้อนกับโครงการที่ อบต. จะดำเนินการโดยใช้งบจ่ายขาดเงินสะสม

- หมู่บ้านใดต้องการขุดสระน้ำโดยไม่เสียค่าขุดให้ทำหนังสือแจ้งอำเภอเพื่อเสนอผู้ว่าราชการอนุมัติ

- ขอให้พนักงานตั้งใจทำงาน ประสานงานกัน ช่วยคิด ช่วยทำ ให้ทำความสะอาดให้เรียบร้อย รดน้ำหญ้าด้วย รวมทั้งศูนย์พัฒนาเด็กเล็กด้วย

ประธานสภา อบต. - ประมาณกลางเดือนกุมภาพันธ์ 2563 กรมทางหลวงชนบทจะมาขยายไหล่ทางจะต้องแจ้งให้ชาวบ้านที่สัญจรไปมาทราบ งบประมาณ 29,000,000 บาท ส่วนเรื่องต้นไม้ข้างทางอยากให้สมาชิกสภา อบต. ช่วยเคลียร์พื้นที่ช่วยเจ้าหน้าที่ในการตัดต้นไม้เพื่อขยายไหล่ทาง ว่าตัดแล้วจะนำเอาไปไว้ที่ไหน

นายก อบต. - กรมทางหลวงชนบทจะออกมาประชาคมการตัดต้นไม้เพื่อขยายไหล่ทางของหมู่ที่ 6 ส่วนเรื่องเส้นจราจรบริเวณตลาดนัด กรมทางหลวงชนบทจะมาแก้ไขเอง ช่วยแจ้งชาวบ้านให้ทราบ

ปลัด อบต. - เรื่องการใช้ห้องน้ำ เกิดปัญหาคือเปิดน้ำทิ้งไว้จนล้น อยากให้ช่วยกันปิดน้ำปิดไฟหลังเลิกใช้ด้วย ให้ช่วยกันประหยัดไฟ

นายก อบต. - ฝากยามช่วยเดินดูด้วย และให้คนที่ใช้ช่วยกันดูแลด้วย

ผู้อำนวยการกองคลัง - การสำรวจข้อมูลภาษีที่ดินและสิ่งปลูกสร้าง เหลือหมู่ที่ 2

นายก อบต. - แจ้งครูดูแลเด็กศูนย์พัฒนาเด็กเล็กให้ดี เพราะช่วงนี้อาจจะเกิดโรคอีสุกอีใสได้

- เร่งรัดการจัดซื้อจัดจ้างให้ด้วย

- ได้มีการสั่งทำเสื้อผ้าไทยแบบผ้าฝ้ายจากจังหวัดแพร่ตัวละ 250 บาท ให้เก็บเงิน

คนละ 150 บาท อีก 100 บาท นายกออกให้

- วันที่ 22 กุมภาพันธ์ 2563 มีการจัดการแข่งขันกีฬาฟุตบอลไทคัพที่โรงเรียนเนินมะปรางศึกษาวิทยา ให้รวมเด็กในตำบลเป็นทีมเข้าร่วมการแข่งขัน

รองประธานสภา อบต. - ตอนนี้เกิดโรคไข้หวัดไวรัสโคโรน่า ต้องการให้นายก อบต. จัดซื้อหน้ากากอนามัย

และที่ล้างมือแบบเจลชนิดหัวปั๊มไว้ที่ อบต. เพื่อบริการประชาชนและพนักงาน ซึ่งโรคนี้ส่งผลต่อระบบทางเดินอาหารและระบบทางเดินหายใจ

นายก อบต. - ฝาก ปลัด อบต. ดูงบวัสดุการแพทย์ เพื่อซื้อไว้ป้องกันโรค

ปิดประชุม เวลา 11.22 น.

(ลงชื่อ) สถาพร มีกมล ผู้จดบันทึกรายงานการประชุม

(นายสถาพร มีกมล)

เจ้าพนักงานธุรการปฏิบัติงาน

(ลงชื่อ) ปัญญา คำหล่อ ผู้ตรวจรายงานการประชุม

(นายปัญญา คำหล่อ)

นายกองค์การบริหารส่วนตำบลวังยาง